Vyhlásenie o rozpornosti 

           Návrh zákona,  ktorým  sa mení  a dopĺňa zákon  Národnej  rady  Slovenskej republiky 
č. 82/1994 Z. z. o štátnych hmotných rezervách v znení neskorších predpisov sa predkladá na rokovanie vlády Slovenskej republiky s rozporom s Ministerstvom financií Slovenskej republiky k navrhovanému zneniu § 8 ods. 2. Navrhované znenie § 8 ods. 2 vzniklo z podnetu zásadnej pripomienky uplatnenej zo strany Ministerstva dopravy, pôšt a telekomunikácií Slovenskej republiky. Predkladateľ túto pripomienku zapracoval, avšak na rokovaní Hospodárskej a sociálnej rady Slovenskej republiky bola zo strany Ministerstva financií Slovenskej republiky k § 8 ods. 2 vznesená výhrada. 

           Vzhľadom na skutočnosť, že predmetné ustanovenie § 8 ods. 2 návrhu zákona je návrhom Ministerstva dopravy, pôšt a telekomunikácií Slovenskej republiky, predkladateľ na navrhovanom znení netrvá.